b'\n_START_ARTICLE_\nTarnybinis pasas\n_START_PARAGRAPH_\nTarnybinis pasas \xe2\x80\x93 asmens dokumentas, patvirtinantis asmens tapatyb\xc4\x99, pilietyb\xc4\x99, einamas pareigas ir yra skirtas vykti \xc4\xaf u\xc5\xbesienio valstybes tarnybiniais tikslais.\n_START_SECTION_\nLietuva\n_START_PARAGRAPH_\nTarnybinis pasas i\xc5\xa1duodamas asmenims, turintiems asmens tapatyb\xc4\x97s kortel\xc4\x99, kuriems Tarnybinio paso \xc4\xafstatymu suteikta teis\xc4\x97 gauti \xc5\xa1\xc4\xaf dokument\xc4\x85. Tarnybinis pasas galioja ne ilgiau kaip 5 metus._NEWLINE_Lietuvos Respublikos tarnybinis pasas sukurtas atsi\xc5\xbevelgiant \xc4\xaf naujausius Europos S\xc4\x85jungos reikalavimus ir Tarptautin\xc4\x97s civilin\xc4\x97s aviacijos organizacijos (ICAO) rekomendacijas. Paso knygel\xc4\x97je yra 32 puslapiai ir polikarbonatinis asmens duomen\xc5\xb3 lapas, kuriame duomenys, nuotrauka ir para\xc5\xa1as i\xc5\xa1graviruoti lazeriniu \xc4\xafrenginiu._NEWLINE_Lietuvos Respublikos tarnybiniame pase \xc4\xafra\xc5\xa1ai pateikiami lietuvi\xc5\xb3, angl\xc5\xb3 ir pranc\xc5\xabz\xc5\xb3 kalbomis.'